SET พลิกปิดลบ 1.35 จุด รับปัจจัยตปท. หลัง “ทรัมป์” จ่อรีดภาษีเม็กซิโกสูงสุด 25%
SET พลิกปิดลบ 1.35 จุด รับปัจจัยตปท. หลัง "ทรัมป์" จ่อรีดภาษีเม็กซิโกสูงสุด 25% โดยดัชนีปิดตลาดวันนี้ ที่ระดับ 1,620.22 จุด ลบ 1.35 จุด หรือ 0.08% มูลค่าการซื้อขาย 5.78 หมื่นล้านบาท
31 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,620.22 จุด ลบ 1.35 จุด หรือ 0.08% มูลค่าการซื้อขาย 5.78 หมื่นล้านบาท 
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยวันนี้แกว่งแคบ คล้ายคลึงกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ ขณะที่ตลาดในยุโรปเทรดบ่ายนี้จะติดลบเป็นส่วนใหญ่ เช่นเดียวกับดาวโจนส์ฟิวเจอร์สที่ติดลบกว่า 200 จุดในช่วงบ่ายนี้ จากความกังวลสงครามการค้าหลังจากที่สหรัฐฯจะเรียกเก็บภาษีนำเข้าสินค้าจากเม็กซิโก 5% เริ่ม 10 มิ.ย.นี้ ส่วนทางเอเชียก็ได้ปัจจัยบวกจากอัตราผลตอบแทนพันธบัตร(Bond Yield) ของสหรัฐฯ อายุ 3 เดือน และ 10 ปี อยู่ในระดับที่ใกล้กันแล้ว ทำให้คลายความกังวลเศรษฐกิจชะลอตัว
อย่างไรก็ดี ตลาดฯมีปัจจัยกดดันจากดัชนีผู้จัดการฝ่ายจัดซื้อ (PMI) ภาคการผลิตของจีนเดือนพ.ค. อยู่ที่ระดับ 49.4 ลดลงจากระดับ 50.1 ในเดือนเม.ย. ต่ำกว่าที่คาดไว้ ซึ่งแสดงให้เห็นว่าเศรษฐกิจชะลอตัว ความกังวลเกี่ยวกับเศรษฐกิจโลกชะลอจึงเพิ่มขึ้น ดังนั้นตลาดฯจึงอยู่ในโหมดของการะมัดระวังการลงทุน อีกทั้งหุ้นในกลุ่มพลังงานก็ยังเผชิญแรงกดดันจากราคาน้ำมันที่ปรับตัวลงด้วย
สำหรับแนวโน้มการลงทุนในสัปดาห์หน้า นายกิจพณ กล่าวว่า ตลาดฯยังมีโอกาสที่จะปรับตัวลง โดยมองดัชนีฯหากต่ำกว่าระดับ 1,600 จุด ถือเป็นจุดน่าซื้อ โดยแนวรับ 1,590-1,607 จุด ส่วนแนวต้านให้ไว้ที่ 1,623-1,630 จุด พร้อมให้ติดตามตัวเลขเฟ้อของไทยที่กระทรวงพาณิชย์จะประกาศในวันที่ 4 มิ.ย.นี้ และให้ติดตามปัจจัยการเมืองต่อไป ในการจัดตั้งรัฐบาล
 
อย่างไรก็ดี กรณีที่ ประธานาธิบดีโดนัลด์ ทรัมป์ ประกาศขึ้นภาษีนำเข้าเม็กซิโก 5% มีผลในวันที่ 10 มิถุนายน 2562 นอกจากนี้ภาษีการนำเข้าสินค้าจะถูกเก็บเพิ่ม 5%ในทุกๆเดือนจนถึง 25% ตามกำหนดคือเดือนตุลาคม 2562 ถ้าเม็กซิโกยังไม่มีมาตรการการแก้ผู้อพยพผิดกฎหมาย เนื่องจากทรัมป์กังวลเกี่ยวกับความปลอดภัยของประเทศจากกรณีผู้อพยพผิดกฎหมายขากเขตเม็กซิโก ดั้งนั้นมาตรการในการเพิ่มภาษีจึงเป็นเครื่องมือในการเร่งเม็กซิโกให้รีบเร่งหาวิธีการแก้ไข
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
AOT    มูลค่าการซื้อขาย 9,810.17 ล้านบาท ปิดที่   63.75 บาท ลดลง  2.75 บาท
PTT    มูลค่าการซื้อขาย 1,787.19 ล้านบาท ปิดที่   46.25 บาท ราคาไม่เปลี่ยนแปลง
PTTEP  มูลค่าการซื้อขาย 1,778.76 ล้านบาท ปิดที่  125.50 บาท ลดลง  1.00 บาท
CPALL  มูลค่าการซื้อขาย 1,772.80 ล้านบาท ปิดที่   79.75 บาท เพิ่มขึ้น 0.75 บาท
CPN    มูลค่าการซื้อขาย 1,763.40 ล้านบาท ปิดที่   71.25 บาท ลดลง  1.75 บาท
 
ตลาดหุ้นเอเชีย
